turjo4nis/wikipedia-bn-dump-20250701 huggingface dataset:
দ্বিতীয় ফিতনা

দ্বিতীয় ফিতনা বা দ্বিতীয় মুসলিম গৃহযুদ্ধ ছিল উমাইয়া খিলাফতের প্রথমদিকে সংঘটিত রাজনৈতিক ও সামরিক বিশৃঙ্খলা। প্রথম উমাইয়া খলিফা প্রথম মুয়াবিয়ার মৃত্যুর পর এই বিশৃঙ্খলা সৃষ্টি হয়। ইতিহাসবিদরা মতভেদে ৬৮০ বা ৬৮৩ সালকে এর সূচনা এবং ৬৮৫ থেকে ৬৯২ সালের মধ্যে এর সমাপ্তি বিবেচনা করেন। এসময় কারবালার যুদ্ধ ;  আবদুল্লাহ ইবনুল জুবায়েরের বিদ্রোহ ; মুখতার আল সাকাফির বিদ্রোহ ও নাজদা ইবনে আমিরুল হানাফির বিদ্রোহ সংঘটিত হয়। দিতীয় ফিতনার সময়ে নিয়ন্ত্রিত অঞ্চল : 

১ .কুফা : মুখতার আল সাকাফি 

২. ইয়ামামা : নাজদা ইবনে আমিরুল হানাফি 

৩.  হেজাজ : আব্দুল্লাহ ইবনে যুবায়ের 

৪. সিরিয়া ও মিশর : আব্দুল মালিক ইবনে মারওয়ান

বিস্তারিত
বিদ্রোহের শুরু ও শেষ হওয়ার সময় নিয়ে মতপার্থক্য আছে। কেউ কেউ ৬৮০ সালে প্রথম মুয়াবিয়ার মৃত্যুর পরের সময় থেকে এর সূচনা ধরেন। অন্য মতে তার পুত্র খলিফা প্রথম ইয়াজিদের মৃত্যুর বছর ৬৮৩ কে সূচনা ধরা হয়। সমাপ্তিকাল ৬৮৫ (খলিফা আবদুল মালিক ইবনে মারওয়ানের অভিষেক) থেকে ৬৯২ (আবদুল্লাহ ইবনে জুবায়েরের মৃত্যু ও তার বিদ্রোহের সমাপ্তি) এর মধ্যে ধরা হয়। সাধারণভাবে ৬৮০ - ৬৯২ সময়কে ব্যবহার করা হয়।

দ্বিতীয় ফিতনার সময় মুসলিম বিশ্বে জটিল অবস্থা বিরাজ করছিল। এসময় বেশ কিছু ঘটনা ঘটে। এসবের মধ্যে সরাসরি সম্পর্ক ছিল বলে প্রতীয়মান হয় না। গুরুত্বপূর্ণ ঘটনাগুলোর একটি সংক্ষিপ্ত বিবরণ নিম্নরূপে দেয়া যেতে পারে।

৬৮০ সালে প্রথম উমাইয়া খলিফা প্রথম মুয়াবিয়ার মৃত্যুর পর তার পুত্র প্রথম ইয়াজিদ খলিফা হন। মুহাম্মদ  এর দৌহিত্র ও সাবেক খলিফা আলি ইবনে আবি তালিবের পুত্র হুসাইন ইবনে আলির সমর্থকদের কাছ থেকে প্রথম ইয়াজিদের বিরুদ্ধে প্রতিবাদ আসে। কারবালার যুদ্ধে হুসাইনসহ অনেকেই উমাইয়া সেনাদের হাতে নিহত হন। এই যুদ্ধকে প্রায়ই সুন্নি ও শিয়াদের মধ্যকার চূড়ান্ত ভাঙন হিসেবে ধরা হয়। কারবালার দিনকে শিয়ারা বিশেষ গুরুত্ব দিয়ে থাকে।

এসকল ঘটনার পর ইয়াজিদ আবদুল্লাহ ইবনে জুবায়েরের বিদ্রোহের মুখোমুখি হন। আবদুল্লাহ ইবনে জুবায়ের ছিলেন সাহাবি জুবায়ের ইবনে আওয়াম ও আসমা বিনতে আবি বকরের পুত্র। বিভিন্ন কারণে উমাইয়া শাসনের প্রতি অসন্তুষ্ট ব্যক্তিরা তার বিদ্রোহকে সমর্থন করে। ৬৮৩ সালে প্রথম ইয়াজিদ ও তার পুত্র দ্বিতীয় মুয়াবিয়ার আকস্মিক মৃত্যুর পর আবদুল্লাহ ইবনে জুবায়ের খলিফা হিসেবে ব্যাপক সমর্থন লাভ করেন। তিনি তার শাসনের বিরোধীদের প্রতিহত করতে সচেষ্ট হন। সিরিয়ায় প্রথম মুয়াবিয়ার এক ভাই সম্পর্কিত ব্যক্তি মারওয়ান ইবনে হাকিম নিজেকে খলিফা ঘোষণা করেন। সংক্ষিপ্তকাল শাসনের পর মারওয়ান ৬৮৫ সালে মৃত্যুবরণ করলে তার পুত্র আবদুল মালিক ইবনে মারওয়ান তার উত্তরসুরি হন। ৬৮৪ সালে মধ্য আরবে খারিজি বিদ্রোহীরা স্বাধীন রাষ্ট্র স্থাপন করলে আবদুল্লাহ ইবনে জুবায়ের তিহামাহ ও হেজাজ অঞ্চলে বিচ্ছিন্ন হয়ে পড়েন।

ইরাক ও ইরানে এরপর অন্যান্য খারিজিদের উত্থান হয়। এসময় হুসাইন ইবনে আলির মৃত্যুর প্রতিশোধ নেয়া এবং আলির অন্য পুত্রদের মধ্যে কাউকে খলিফার পদে বসানোর জন্য শিয়ারা বিদ্রোহ করে। আবদুল মালিকের সমর্থক সিরিয়ান সেনারা শৃঙ্খলা ফিরিয়ে আনে। তিনি সব বিদ্রোহ দমনে সফল হন। তার সেনারা মক্কা অবরোধ করলে এরপর আবদুল্লাহ ইবনে জুবায়ের সেনাদের হাতে নিহত হন।

আরও দেখুন
 প্রথম ফিতনা
 ফিতনা (শব্দ)
 কারবালার যুদ্ধ 
 আবদুল্লাহ ইবনে জুবায়েরের বিদ্রোহ

তথ্যসূত্র

Karen Armstrong: Islam: A Short History. New York: The Modern Library, 2002, 2004  

দ্বিতীয় ফিতনা
এশিয়ার রাজ্য এবং জনগণ জড়িত উত্তরাধিকার যুদ্ধ
ফাখের যুদ্ধ

ফাখের যুদ্ধ ৭৮৬ সালের ১১ জুন সংঘটিত হয়। এর এক পক্ষে ছিল খলিফা আল মনসুরের পুত্র সুলাইমান ইবনে আবি জাফরের অধীন আব্বাসীয় বাহিনী এবং অন্যপক্ষে ছিল হাসান ইবনে আলির এক নাতি হুসাইন ইবনে আলির অধীন বিদ্রোহী দল। আব্বাসীয় সেনারা মক্কার কাছে ফাখে বিদ্রোহীদের পরাজিত করে। বিদ্রোহের নেতা হুসাইনকে পরিবারের অন্যান্য অনেক সদস্যসহ হত্যা করা নয়। আলি বংশের এক সদস্য ইদ্রিস ইবনে আবদুল্লাহ যুদ্ধক্ষেত্র থেকে পালিয়ে মাগরেব চলে যান এবং সেখানে ইদ্রিসি রাজবংশ প্রতিষ্ঠা করেন।

তথ্যসূত্র 

 

মক্কার ইতিহাস
আব্বাসীয় খিলাফতের বিরুদ্ধে বিদ্রোহ

৭৮৬
মদিনার ইতিহাস
সরকারি আবদুর রশিদ তালুকদার ডিগ্রী কলেজ

সরকারি আবদুর রশিদ তালুকদার ডিগ্রী কলেজ বরিশাল বিভাগের পটুয়াখালী জেলার দশমিনা উপজেলায় অবস্থিত। এই কলেজ বাংলাদেশ জাতীয় বিশ্ববিদ্যালয় এর অধিভুক্ত। এই কলেজটি ২০১৮ সালে সরকারিকরণ করা হয়।

অবকাঠামো 
কলেজটির ২ টি পাকা ভবন এবং ৩টি আধাপাকা ভবন রয়েছে

বিভাগ সমূহ 
এখানে একাদশ থেকে ডিগ্রী পর্যন্ত বিজ্ঞান, মানবিক ও ব্যবসা শিক্ষা বিষয়ে সহ কারিগরী বিভাগ রয়েছে। এছাড়া এখানে উন্মুক্ত শাখা রয়েছে।

অন্যান্য অবকাঠামোগত সুযোগ সুবিধাসমূহ 
আধুনিক জ্ঞান বিজ্ঞান চর্চার জন্য রয়েছে সমকালীন গ্রন্থসমৃদ্ধ, গ্রন্থাগার, কম্পিউটার ল্যাব ও বিজ্ঞান গবেষণাগার। শিক্ষার্থীর শারীরিক, মানসিক ও সাংস্কৃতিক বিকাশের জন্য রয়েছে ক্রীড়া সামগ্রী, সাংস্কৃতিক আয়োজন।

তথ্যসূত্র

বহিঃসংযোগ
বরিশাল বোর্ড

পটুয়াখালী জেলার মহাবিদ্যালয়
বাংলাদেশের সরকারি মহাবিদ্যালয়
জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
১৯৬৩-এ পূর্ব পাকিস্তানে প্রতিষ্ঠিত
১৯৬৩-এ প্রতিষ্ঠিত শিক্ষাপ্রতিষ্ঠান
পটুয়াখালী জেলার সরকারি  কলেজ
বিজয় স্মরণী কলেজ

বিজয় স্মরণী বিশ্ববিদ্যালয় কলেজ চট্টগ্রাম জেলার সীতাকুণ্ডের ভাটিয়ারীতে অবস্থিত শিক্ষাপ্রতিষ্ঠান। এই কলেজটি বাংলাদেশ জাতীয় বিশ্ববিদ্যালয় এর অধিভুক্ত।

প্রতিষ্ঠার পটভূমি 
চট্টগ্রাম মহানগরীর বর্ধিত এলাকা ভাটিয়ারীতে ১৯৯৩ সালে বিদ্যানুরাগী কিছু মানুষের ঐকান্তিক প্রচেষ্টায় প্রায় তিন একর ভূমির উপর প্রতিষ্ঠিত হয় বিজয় স্মরণী কলেজ। বাংলাদেশ মিলিটারী একাডেমী (বিএমএ)-এর পশ্চিমে ঢাকা -চট্টগ্রাম মহাসড়ক ও রেল পথের মধ্যবর্তী স্থানে এ প্রতিষ্ঠানটির অবস্থান।

মাত্র তিরানব্বই জন শিক্ষার্থী নিয়ে যাত্রা শুরু করে আজকে প্রতিষ্ঠানটি হাজারো শিক্ষার্থীর পদভারে মুখরিত। এলাকার বিদ্যানুরাগীদের আশার প্রতিফলন ঘটিয়ে প্রতিষ্ঠানটি সীতাকুন্ডের দক্ষিণাঞ্চলের উচ্চ শিক্ষার অন্যতম বিদ্যাপীঠে পরিণত হয়েছে। উচ্চ মাধ্যমিক স্তর চালু হয় ১৯৯৩ সালে, স্নাতক (পাস) চালু হয় ১৯৯৯ সালে এবং সর্বশেষ স্নাতক (সম্মান) কোর্স চালু হয় ২০১০- ২০১১ শিক্ষাবর্ষ হতে।

বাংলাদেশের মুক্তিযুদ্ধের বিজয়কে স্মরণীয় বরণীয় করে রাখতে এ কলেজের নাম ‘‘বিজয় স্মরণী কলেজ’’। প্রতিষ্ঠাকালীন পরিচালনা পরিষদের প্রধান ছিলেন প্রফেসর আবদুর রহিম চৌধুরী।

পরবর্তীকালে এ কলেজে অধ্যক্ষ হিসেবে যোগ দেন (বর্তমান জাতীয় বিশ্ববিদ্যালয়ের ডেপুটি কন্ট্রোলার) মোঃ নুর হোসেন চৌধুরী, চট্টগ্রাম শিক্ষাবোর্ডের অবসরপ্রাপ্ত চেয়ারম্যান প্রফেসর রণজিত কুমার ধর এবং চট্টগ্রাম টিচার্স ট্রেনিং কলেজের অবসরপ্রাপ্ত অধ্যক্ষ প্রফেসর সবুক্তগীন মাহমুদ।

অবকাঠামো 

কলেজটির ৩টি পাকা ভবন এবং ১টি আধাপাকা ভবন রয়েছে। দুটি ভবন সরকারের শিক্ষামন্ত্রণালয়ের ফ্যাসিলিটিজ ডিপার্টমেন্ট কর্তৃক নির্মিত এবং একটি ভবন নিজস্ব তহবিলে নির্মিত।

বিভাগ সমূহ 
এখানে বিজ্ঞান, মানবিক ও ব্যবসায় শিক্ষা বিষয়ে ১০টি বিভাগ রয়েছে অধ্যয়ন করার জন্য।

অন্যান্য অবকাঠামোগত সুযোগ সুবিধাসমূহ 
আধুনিক জ্ঞান বিজ্ঞান চর্চার জন্য রয়েছে সমকালীন গ্রন্থসমৃদ্ধ গ্রন্থাগার, কম্পিউটার ল্যাব ও বিজ্ঞান গবেষণাগার। শিক্ষার্থীর শারীরিক, মানসিক ও সাংস্কৃতিক বিকাশের জন্য রয়েছে ক্রীড়া সামগ্রী ও সাংস্কৃতিক আয়োজন।

আরও দেখুন 
 সীতাকুণ্ড উপজেলার শিক্ষাপ্রতিষ্ঠানের তালিকা

তথ্যসূত্র

সীতাকুণ্ড উপজেলার শিক্ষাপ্রতিষ্ঠান
চট্টগ্রাম জেলায় জাতীয় বিশ্ববিদ্যালয় অধিভুক্ত মহাবিদ্যালয়
১৯৯৩-এ প্রতিষ্ঠিত
চট্টগ্রামের বিশ্ববিদ্যালয় ও মহাবিদ্যালয়
চট্টগ্রাম জেলার মহাবিদ্যালয়
বাংলাদেশ উন্মুক্ত বিশ্ববিদ্যালয়ের শিক্ষাকেন্দ্র
গছানী মাধ্যমিক বিদ্যালয়

গছানী মাধ্যমিক বিদ্যালয় পটুয়াখালী জেলার দশমিনা উপজেলার বাঁশবাড়িয়া এর একটি সুনাম ধন্য ঐতিহাসিক মাধ্যমিক বিদ্যালয়।

ইতিহাস 
বিদ্যালয়টি ১৯৫৩ সালে স্থানীয় কিছু গণ্যমান্য ও সম্পদশালী ব্যক্তিবর্গের উদ্যোগে প্রতিষ্ঠিত হয়। এটি তখন 'নিম্ন মাধ্যমিক বিদ্যালয়' হিসেবে যাত্রা শুরু করে।

স্কুল পরিচিতি 
প্রতিষ্ঠানের স্কুল শাখায় ষষ্ঠ শ্রেণি থেকে দশম শ্রেণী পর্যন্ত পাঠদান করা হয়। নবম ও দশম শ্রেণীতে রয়েছে বিজ্ঞান,ব্যাবসায় শিক্ষা এবং মানবিক বিভাগ।

রোভার স্কাউট 

প্রতিষ্ঠানে রয়েছে রোভার স্কাউট এর একটি ইউনিট। ইউনিট পরিচালনায় রয়েছেন সহকারী শিক্ষক মোহাম্মদ শাহজাহান মিয়া, যিনি একজন প্রশিক্ষণ প্রাপ্ত ইউনিট লিডার।

ক্রিয়া 
পড়াশুনার পাশাপাশী খেলাধুলা সহ অনন্যা ক্রিয়া কার্যক্রম পরিচালিত হয়ে থাকে।

ক্লাব সমূহ 
শিক্ষার্থীদের জন্য চালু আছে বিভিন্ন ক্লাব। যেমন-

 বক্তৃতা, বিতর্ক ও আবৃতি সংসদ
 কুইজ ক্লাব
 সঙ্গীত ক্লাব
 চারু ও কারুকলা ক্লাব
 কম্পিউটার ক্লাব

আরও দেখুন 
দশমিনা মডেল মাধ্যমিক বিদ্যালয়
সরকারি আবদুর রশিদ তালুকদার ডিগ্রী কলেজ

তথ্যসূত্র

বহিঃসংযোগ
বরিশাল বোর্ড

পটুয়াখালী জেলার বিদ্যালয়
দশমিনা উপজেলার শিক্ষাপ্রতিষ্ঠান
মুতাওয়াক্কিল

জাফর ইবনে মুহাম্মদ মুতাসিম বিল্লাহ (; মার্চ ৮২২ – ১১ ডিসেম্বর ৮৬১) বা মুতাওয়াক্কিল আলা‌ল্লাহ (, "He who relies on God"/যে আল্লাহর উপর তাওয়াক্কুল করে / আল্লাহর উপর ভরসা রাখা ব্যক্তি) এই নামে বেশি পরিচিত) ছিলেন ১০ম আব্বাসীয় খলিফা। তিনি ৮৪৭ সাল থেকে ৮৬১ সাল পর্যন্ত শাসন করেন। তিনি তার ভাই আল ওয়াসিকের উত্তরসুরি হয়েছিলেন। তিনি মিহনার সমাপ্তি ঘটান।

প্রাথমিক জীবন 
মুতাওয়াক্কিলের জন্ম ফেব্রুয়ারি / মার্চ ৮২২ সালে আব্বাসীয় রাজকুমার আবু ইসহাক মুহাম্মদ এবং সুজার নামে খোয়ারাজমের এক দাস উপপত্নীর ঘরে জন্মগ্রহণ করেন।  তাঁর প্রথম জীবন অস্পষ্ট, কারণ ৮৪৭ সালেের আগস্টের তার বড়  ভাই আল-ওয়াসিকের মৃত্যুর আগ পর্যন্ত রাজনৈতিক বিষয়ে তিনি কোনও ভূমিকা পালন করেননি।

চরিত্র 
তার নিষ্ঠরতার জন্য ঐতিহাসিকগণ তাকে আরবদের নীরো বলে অভিহিত করেন। তিনি ছিলেন গোঁড়া সুন্নীপন্থী। তাই তিনি শিয়া ও মুতাযিলাদের প্রতি কঠোর ছিলেন। এছাড়াও বিখ্যাত তুর্কি সেনাপতি ঈতাখকে হত্যা করেন ও কারবালায় ইমাম হোসাইন (রা.) এর মাযার ধ্বংস করেন।

তথ্যসূত্র

গ্রন্থপঞ্জি

বহিঃসংযোগ

Imam Haadi and Al-Mutawakkil 
The great mosque at Samarra
al-Mutawakkil's decree of 850 (English)
al-Farghani and the canal 

৮২১-এ জন্ম
৮৬১-এ মৃত্যু
৯ম শতাব্দীর আব্বাসীয় খলিফা
৯ম শতাব্দীর আরব ব্যক্তি
৮২২-এ জন্ম
আরব মুসলিম
গুপ্তহত্যার শিকার খলিফা
আরব্য রজনীর চরিত্র
আব্বাসীয় খলিফার পুত্র
৯ম শতাব্দীতে খুন হওয়া রাজশাসক
রামলার চুক্তি

রামলার চুক্তি আরসুফের যুদ্ধের পর ১১৯২ সালের জুন মাসে সুলতান সালাহউদ্দিন ও রাজা প্রথম রিচার্ডের মধ্যে স্বাক্ষরিত হয়। চুক্তির শর্ত মোতাবেক জেরুজালেম মুসলিমদের নিয়ন্ত্রণে ছেড়ে দেয়া হয়। একইসাথে খ্রিষ্টান তীর্থযাত্রীদের জন্য শহর খোলা রাখার কথাও উল্লেখ করা হয়। চুক্তির ফলে ল্যাটিন রাজ্য টায়ার থেকে জাফা পর্যন্ত উপকূলীয় এলাকায় সীমাবদ্ধ হয়ে পড়ে। উভয় পক্ষ চুক্তিতে পুরোপুরি সন্তুষ্ট না হলেও এ ছাড়া অন্য উপায় ছিল না। এসব ক্রমাগত যুদ্ধের ফলে মুসলিমরা ক্ষতিগ্রস্ত হচ্ছিল। অন্যদিকে রাজা রিচার্ড‌ নিজ দেশে তার ক্ষমতার প্রতি হুমকির কারণে উদ্বিগ্ন ছিলেন।

আরও দেখুন
চুক্তির তালিকা
তৃতীয় ক্রুসেড

তথ্যসূত্র 

 Axelrod, Alan and Charles L. Phillips, editors.  "Encyclopedia of Historical Treaties and Alliances, Vol. 1".  Zenda Inc., New York, 2001.  .

তৃতীয় ক্রুসেড
জেরুজালেম রাজ্য
দীঘা

দীঘা বা দিঘা ভারতের পশ্চিমবঙ্গের পূর্ব মেদিনীপুর জেলার অন্যতম জনপ্রিয় সমুদ্রসৈকত। দীঘাতে একটি অগভীর বেলাভূমি আছে যেখানে প্রায় ৭ মিটার উচ্চতাবিশিষ্ট ঢেউ বালুকাভূমিতে আছড়ে পড়তে দেখা যায়। এখানে ঝাউ গাছের সৌন্দর্যায়ন চোখে পড়ে; যা ভূমিক্ষয়রোধেও সমান সাহায্য করে।

ইতিহাস

দীঘার প্রকৃত নাম বীরকুল যা অষ্টাদশ শতকের শেষভাগে আবিষ্কৃত হয়। ভাইসরয় ওয়ারেন হেস্টিংসের লেখা একটি চিঠিতে এটিকে 'প্রাচ্যের ব্রাইটন' বলে উল্লিখিত দেখা যায়। ১৯২৩ সালে জন ফ্র্যাঙ্ক স্নেইথ নামে এক ব্রিটিশ ভ্রমণকারী এখানকার সৌন্দর্যে মুগ্ধ হয়ে দীঘায় বসবাস শুরু করেন। তার লেখালেখির ফলে দীঘা সম্পর্কে মানুষের আগ্রহ বৃদ্ধি পায়। ভারতের স্বাধীনতার পর এখানে পর্যটন সুবিধা বৃদ্ধি করতে তিনি পশ্চিমবঙ্গের তৎকালীন মুখ্যমন্ত্রী বিধানচন্দ্র রায়কে উৎসাহ দেন।

ভৌগোলিক পরিবেশ 
দীঘার অক্ষাংশ ২১°৪১′উত্তর ও দ্রাঘিমা ৮৭°৩৩′পূর্ব। সমুদ্রপৃষ্ঠ থেকে এর উচ্চতা ৬ মি (২০ ফুট)।

কলকাতা থেকে মেচেদা হয়ে দীঘা যেতে দূরত্ব ১৮৩ কিমি খড়গপুর হয়ে যেতে দূরত্ব ২৩৪ কিমি। কলকাতার সঙ্গে দীঘা তমলুকের মাধ্যমে সড়কপথ ও রেলপথ দ্বারা যুক্ত আছে।

দর্শনীয় স্থান 
দীঘার প্রধান আকর্ষণ এখানকার সমতল দৃঢ় বেলাভূমি যা পৃথিবীর অন্যতম প্রশস্ত বালুতট।
 নিউ দীঘা: এটি এই শহরের একটি নতুন মনোরম অংশ। এখানে জাতীয় বিজ্ঞান প্রত্নশালার উদ্যোগে একটি অভিনব বিজ্ঞানকেন্দ্র ও সামুদ্রিক সংগ্রহশালা প্রতিষ্ঠিত হয়েছে।
 অমরাবতী লেক: এখানে লেকের সাথে ছোট একটি পার্ক ও একটি সর্প-উদ্যান আছে। নৌকা ভ্রমণের সুবিধাও বিদ্যমান।
 জুনপুট: এখানে পশ্চিমবঙ্গ রাজ্য সরকারের পরিচালিত মৎস্য দপ্তরের মৎস্যচাষ ও মৎস্য গবেষণাকেন্দ্র আছে।
 মন্দারমণি: কাঁথি থেকে ১২ কিমি দূরে অবস্থিত বালুকাভূমিটির নাম  স্থানীয় মন্দার ফুলের নামানুসারে রাখা হয়েছে। লাল কাকড়া অধ্যুষিত জায়গাটি এখন অন্যতম জনপ্রিয় অবকাশ যাপন কেন্দ্র।
 তাজপুর: মন্দারমণি ও দীঘার নিকটে অপর একটি পর্যটন কেন্দ্র তৈরী হয়েছে। এখানে একটি সমুদ্রবন্দরের কাজ চলছে।
 উদয়পুর: নিউ দীঘার পাশে উড়িষ্যার বালেশ্বর জেলা ও বাংলার সীমানায় উদয়পুর সমুদ্রতট।
 শিবমন্দির, চন্দনেশ্বর: দীঘার ৬ কিমি পশ্চিমে এটি অবস্থিত।
 শঙ্করপুর: দীঘা থেকে ১৪ কিমি দূরে দীঘা-কাঁথি রোডের পাশে এটি একটি নব্য আবিষ্কৃত সমুদ্র সৈকত।
 জগন্নাথ মন্দির (নির্মাণাধীন)
রাধামাধব মন্দির, শ্রীশ্রী নগেন্দ্র মঠ ও মিশন (নির্মিয়মান): পূর্ব মুকুন্দপুরের এই মন্দিরে রয়েছে রাধামাধবের বিগ্রহ এবং "The Levitating Saint" , যোগ- ভক্তি মার্গের সিদ্ধ সাধক ভাদুড়ী মহাশয়- মহর্ষি নগেন্দ্রনাথ-এর সদ্য প্রতিষ্ঠিত শ্রীমূর্তি। এটি কলকাতা-র রামমোহন রায় রোডের শ্রীশ্রীনগেন্দ্র মঠ এবং নগেন্দ্র মিশনের শাখা। এই মন্দিরের পাশেই রয়েছে গঙ্গা মন্দির। স্থান - পূর্বমুকুন্দপুর, দীঘা।

পরিবহন ব্যবস্থা
দীঘা রেলওয়ে স্টেশন কলকাতা থেকে ১৮৭ কিমি দূরে অবস্থিত এই সমুদ্র সৈকতটি ট্রেন ও সড়কপথে সরাসরিভাবে যুক্ত। হাওড়া থেকে দীঘা প্রতিদিন ট্রেনে যাতায়াতের সুবিধা আছে। সড়কপথ: কলকাতা থেকে প্রতি আধঘণ্টা অন্তর দীঘাগামী বাস লভ্য।কলকাতা ময়দান ও হাওড়া বাস টার্মিনাস থেকে বাস ছাড়ে। বাসে কলকাতা-দীঘা পাঁচ ঘণ্টার পথ।

চিত্রশালা

আরও দেখুন 
 দীঘা–শৌলা মেরিন ড্রাইভ
 জন ফ্র্যাঙ্ক স্নেইথ

তথ্যসূত্র

বহিঃসংযোগ
 
 

 
পশ্চিমবঙ্গের সমুদ্র সৈকত
পূর্ব মেদিনীপুর জেলার দর্শনীয় স্থান
পূর্ব মেদিনীপুর জেলার শহর ও নগর
ভারতের জনবহুল উপকূলীয় স্থান
মুসলিম ইবনে আকিল

মুসলিম ইবনে আকিল আল হাশিমি (Arabic: مسلم بن عقيل الهاشمي) ছিলেন আকিল ইবনে আবি তালিবের পুত্র এবং হুসাইন ইবনে আলির চাচাত ভাই। কুফার জনতা হুসাইন ইবনে আলিকে উমাইয়াদের উৎখাতের আবেদন জানায়। হুসাইন কুফার জনগণের আনুগত্য নিশ্চিত হওয়া ও সেখানকার পরিস্থিতি বোঝার জন্য মুসলিম ইবনে আকিলকে কুফায় পাঠান। প্রায় ৩০,০০০ এর মত সমর্থক তার সাথে বিশ্বাসঘাতকতা করবে তা জানাতে মুসলিম ইবনে আকিল হুসাইনের উদ্দেশ্যে চিঠি লেখেন। নতুন উমাইয়া গভর্নর উবাইদুল্লাহ ইবনে জিয়াদ তাকে মৃত্যুদণ্ড দেন। কুফা মসজিদের পেছনে তাকে দাফন করা হয়।

আরও দেখুন
 আকিল ইবনে আবি তালিব
 মুহাম্মদ ইবনে মুসলিম ও ইবরাহিম ইবনে মুসলিম
 হানি ইবনে উরওয়া
 আহলে বাইত

তথ্যসূত্র

ইসলামের ইতিহাস
৭ম শতাব্দীর আরব ব্যক্তি
হোসাইন ইবনে আলী
আকিল ইবনে আবি তালিব

আকিল ইবনে আবি তালিব () (জন্ম ৫৯০ খ্রিষ্টাব্দ) ছিলেন একজন সাহাবি। তিনি মুহাম্মদ (সা.) এর চাচাত ভাই এবং আলি ইবনে আবি তালিবের ভাই। আকিল মুতার যুদ্ধে লড়াই করেছেন। ৯৬ বছর বয়সে তিনি মৃত্যুবরণ করেন।

আকিলের ছয়জন পুত্র ছিল। তারা হলেন মুসলিম ইবনে আকিল, জাফর ইবনে আকিল, মুসা ইবনে আকিল, আবদুর রহমান ইবনে আকিল, আবদুল্লাহ ইবনে আকিল, আবি সাইদ ইবনে আকিল। তার কন্যার নাম রামলা বিনতে আকিল। ইয়েমেন, ওমানের কিছু অংশ এবং সোমালিয়ার অনেক অংশে আকিল ইবনে আবি তালিবের বংশধররা ছড়িয়ে আছে। তিনি বয়সে আলী রাঃ এবং জাফর রাঃ থেকে বড় ছিলেন। রাসুল সাঃ তাকে বলেনঃ "হে আবু ইয়াজিদ, আমি আপনাকে দুই কারণে ভালোবাসি, আত্মীয়তার কারণে এবং আমার চাচার আপনার প্রতি ভালোবাসার কারণে।" তিনি বদর যুদ্ধের দিন বনু হাশিমের সাথে আনিচ্ছা সত্ত্বেও কাফেরদের সাথে বের হন, এবং মুসলিমদের হাতে বন্দী হন।

আরও দেখুন 
 আলি ইবনে আবি তালিব
 হাসান ইবনে আলি
 হুসাইন ইবনে আলি
 সাহাবি
 মুতার যুদ্ধ

বহিঃসংযোগ 
 http://www.yazehra.com/fatimabint.htm 
 https://web.archive.org/web/20110713094939/http://www.bajabr.jeeran.com/

পুরুষ সাহাবা
আরব ব্যক্তি
৫৯০-এ জন্ম
৬৮০-এর দশকে মৃত্যু
জান্নাতুল বাকিতে সমাধিস্থ
৫৮০-এর দশকে জন্ম
৬৭০-এ মৃত্যু
৬৮৩-এ মৃত্যু
সাহাবা
বনু হাশিম
বাংলা হলুদ কাইট্টা

বাংলা হলুদ কাইট্টা বা হলদে কচ্ছপ (), (দ্বিপদ নাম: Morenia petersi) হচ্ছে কচ্ছপের একটি প্রজাতি। এটি উত্তর ভারত এবং বাংলাদেশে পাওয়া যায়।
 
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।

তথ্যসূত্র

বহিঃসংযোগ
 Photo of Morenia petersi
 

ভারতের সরীসৃপ
বাংলাদেশের সরীসৃপ
বাংলাদেশের কচ্ছপ
বাংলাদেশের উভচর
ভারতের কচ্ছপ
১৮৭৯-এ বর্ণিত সরীসৃপ
অ্যাম্বন ডিবা কাইট্টা

অ্যাম্বন ডিবা কাইট্টা বা ডিবা কাছিম (), (বৈজ্ঞানিক নাম: Cuora amboinensis), হচ্ছে এশিয়ার কচ্ছপের একটি প্রজাতি। এটি ভারত, নেপাল, পাকিস্তান, শ্রীলঙ্কা, মায়ানমার, থাইল্যান্ড, কম্বোডিয়া, ভিয়েতনাম, মালয়েশিয়া, সিঙ্গাপুর, ফিলিপাইন এবং বাংলাদেশে পাওয়া যায়।
 
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।

চিত্রশালা

তথ্যসূত্র 

ভারতের সরীসৃপ
বাংলাদেশের সরীসৃপ
বাংলাদেশের কচ্ছপ
বাংলাদেশের উভচর
ভারতের কচ্ছপ
নেপালের সরীসৃপ
পাকিস্তানের সরীসৃপ
শ্রীলঙ্কার সরীসৃপ
ফিলিপাইনের সরীসৃপ
মালয়েশিয়ার সরীসৃপ
সিঙ্গাপুরের সরীসৃপ
মিয়ানমারের সরীসৃপ
১৮০২-এ বর্ণিত সরীসৃপ
থাইল্যান্ডের সরীসৃপ
ইন্দোনেশিয়ার সরীসৃপ
এশীয় পাতা কাইট্টা

এশীয় পাতা কাইট্টা বা এশীয় পাতা কাছিম (), (বৈজ্ঞানিক নাম: Cyclemys dentata) হচ্ছে কচ্ছপের একটি প্রজাতি। এটি ভারত, নেপাল, মায়ানমার, থাইল্যান্ড, কম্বোডিয়া, ভিয়েতনাম, মালয়েশিয়া, ফিলিপাইন, চীন এবং বাংলাদেশে পাওয়া যায়।

বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।

তথ্যসূত্র 

ভারতের সরীসৃপ
বাংলাদেশের সরীসৃপ
বাংলাদেশের কচ্ছপ
বাংলাদেশের উভচর
ভারতের কচ্ছপ
ফিলিপাইনের সরীসৃপ
মালয়েশিয়ার সরীসৃপ
মিয়ানমারের সরীসৃপ
১৮৩১-এ বর্ণিত সরীসৃপ
ওল্ডহ্যামের পাতা কাইট্টা

ওল্ডহ্যামের পাতা কাইট্টা বা পাতা কাছিম (), (দ্বিপদ নাম: Cyclemys oldhamii), হচ্ছে কচ্ছপের একটি প্রজাতি। এটি ভারত, চীন, এবং বাংলাদেশে পাওয়া যায়।

বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।

তথ্যসূত্র 

ভারতের সরীসৃপ
বাংলাদেশের সরীসৃপ
বাংলাদেশের কচ্ছপ
বাংলাদেশের উভচর
ভারতের কচ্ছপ
চীনের সরীসৃপ
চীনের উভচর
১৮৬৩-এ বর্ণিত সরীসৃপ
লাওসের সরীসৃপ
মিয়ানমারের সরীসৃপ
থাইল্যান্ডের সরীসৃপ
ভিয়েতনামের সরীসৃপ
জন অ্যাডওয়ার্ড গ্রে কর্তৃক নামকরণকৃত ট্যাক্সা
দেশি কালী কাইট্টা

দেশি কালী কাইট্টা বা শামুকভুক কালী কাইট্টা (), (দ্বিপদ নাম: Melanochelys trijuga) হচ্ছে কচ্ছপের একটি প্রজাতি। এটি ভারত, নেপাল, পাকিস্তান, শ্রীলঙ্কা, মায়ানমার, মালদ্বীপ, থাইল্যান্ড এবং বাংলাদেশে পাওয়া যায়। 
 
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।

তথ্যসূত্র

পাঠ

ভারতের সরীসৃপ
বাংলাদেশের সরীসৃপ
বাংলাদেশের কচ্ছপ
বাংলাদেশের উভচর
ভারতের কচ্ছপ
নেপালের সরীসৃপ
পাকিস্তানের সরীসৃপ
মালদ্বীপের সরীসৃপ
থাইল্যান্ডের সরীসৃপ
১৮১২-এ বর্ণিত সরীসৃপ
দক্ষিণ এশিয়ার প্রাণিকুল
গঙ্গা তরুণাস্থি কাছিম

গঙ্গা তরুণাস্থি কাছিম বা খালুয়া কাছিম বা গঙ্গা কাছিম (), দ্বিপদ নাম:Nilssonia gangetica) হচ্ছে কছিমের একটি প্রজাতি। এটি ভারত, আফগানিস্তান, পাকিস্তান এবং বাংলাদেশে পাওয়া যায়। এদের কৃত্তিকাবর্মের দৈর্ঘ্য ৯৪ সেমি পর্যন্ত হতে পারে। 
 
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।

চিত্রশালা

তথ্যসূত্র

পাঠ

ভারতের সরীসৃপ
বাংলাদেশের সরীসৃপ
বাংলাদেশের কচ্ছপ
বাংলাদেশের উভচর
ভারতের কচ্ছপ
আফগানিস্তানের সরীসৃপ
পাকিস্তানের সরীসৃপ
১৮২৫-এ বর্ণিত সরীসৃপ
দক্ষিণ এশিয়ার সরীসৃপ
ধুম তরুণাস্থি কাছিম

ধুম তরুণাস্থি কাছিম বা ধুম কাছিম () (দ্বিপদ নাম: Nilssonia hurum) হচ্ছে কচ্ছপের একটি প্রজাতি।  এটি ভারত, নেপাল, পাকিস্তান এবং বাংলাদেশে পাওয়া যায়।

বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।

বাংলাদেশে প্রাপ্তি
বাগেরহাট সদর উপজেলার কাড়াপাড়া গ্রামের এক ব্যক্তির পুকুরে ২০২২ সালের এপ্রিলে মাছের জালে একটি ধুম তরুণাস্থি কাছিম ধরা পড়ে। বিষয়টি  বিভাগীয় বন্যপ্রাণী ব্যবস্থাপনা ও প্রকৃতি সংরক্ষণ বিভাগকে জানালে তারা এটি তাদের হেফাজতে নেন।

তথ্যসূত্র

পাঠ

ভারতের সরীসৃপ
বাংলাদেশের সরীসৃপ
বাংলাদেশের কচ্ছপ
বাংলাদেশের উভচর
ভারতের কচ্ছপ
নেপালের সরীসৃপ
পাকিস্তানের সরীসৃপ
১৮৩১-এ বর্ণিত সরীসৃপ
দেশি ছোটমাথা চিত্রা তরুণাস্থি কাছিম

দেশি ছোটমাথা চিত্রা তরুণাস্থি কাছিম বা ধুশ কাছিম বা ছিম কাছিম () (দ্বিপদ নাম: Chitra indica) হচ্ছে কচ্ছপের একটি প্রজাতি। এটি ভারত, মায়ানমার, পাকিস্তান, নেপাল এবং বাংলাদেশে পাওয়া যায়। 
 
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।

তথ্যসূত্র

পাঠ

ভারতের সরীসৃপ
বাংলাদেশের সরীসৃপ
বাংলাদেশের কচ্ছপ
বাংলাদেশের উভচর
ভারতের কচ্ছপ
আফগানিস্তান সরীসৃপ
পাকিস্তানের সরীসৃপ
১৮৩১-এ বর্ণিত সরীসৃপ
জন অ্যাডওয়ার্ড গ্রে কর্তৃক নামকরণকৃত ট্যাক্সা
ক্যান্টরের জাতা তরুণাস্থি কাছিম

ক্যান্টরের জাতা তরুণাস্থি কাছিম বা জাতা কাছিম () (দ্বিপদ নাম:Pelochelys cantorii) হচ্ছে কচ্ছপের একটি প্রজাতি।

বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।

বিস্তৃতি এবং আবাসস্থল 
প্রজাতিটি প্রাথমিকভাবে মাটির অভ্যন্তরে, মন্থরগতি, স্বাদুপানির নদী ও ঝর্নায় পাওয়া যায়। কিছু প্রমাণ পাওয়া যায় যে এটি তার পরিসীমা উপকূলীয় অঞ্চলেও প্রসারিত করে। এটি ভারত, মায়ানমার, থাইল্যান্ড, বোর্নিও, চীন, ভিয়েতনাম এবং বাংলাদেশে পাওয়া যায়।

তথ্যসূত্র

পাঠ

ভারতের সরীসৃপ
বাংলাদেশের সরীসৃপ
বাংলাদেশের কচ্ছপ
বাংলাদেশের উভচর
ভারতের কচ্ছপ
মিয়ানমারের সরীসৃপ
কম্বোডিয়ার সরীসৃপ
থাইল্যান্ডের সরীসৃপ
ফিলিপাইনের সরীসৃপ
মালয়েশিয়ার সরীসৃপ
১৮৬৪-এ বর্ণিত সরীসৃপ
চীনের সরীসৃপ
ভিয়েতনামের সরীসৃপ
লাওসের সরীসৃপ
ব্রুনেইয়ের সরীসৃপ
ইন্দোনেশিয়ার সরীসৃপ
পাপুয়া নিউগিনির সরীসৃপ
জন অ্যাডওয়ার্ড গ্রে কর্তৃক নামকরণকৃত ট্যাক্সা
মিনি সুপার কম্পিউটার

১৯৮০ দশকের মধ্যভাগে মিনি সুপার কম্পিউটার নামক কম্পিউটার শ্রেণীর একটি অংশ অল্প সময়ের জন্য উঠে এসেছিল। এটি ভেক্টর প্রক্রিয়াকরণ এবং অল্প পরিমাণের বহুপ্রক্রিয়াকরণ উভয় বৈশিষ্ট্য সংবলিত কম্পিউটার। বৈজ্ঞানিক কাজে কম্পিউটারের (ভেক্টর প্রক্রিয়াকরণ) ব্যবহার বেড়ে গেলে আগের যৌথ পর্যায়ে বড় কম্পিউটারের জায়গায় কম দামি সিস্টেম যা বিভিন্ন বিভাগে ব্যবহারের সুযোগ তৈরি করে তার চাহিদা দেখা দিল। কম্পিউটার প্রস্তুতকারকরা এই সুযোগ গ্রহণ করে বাজারে এধরনের কম্পিউটার সরবরাহ শুরু করে। সাধারণভাবে দেখা যায়, বড় সুপার কম্পিউটারের তুলনায় এগুলোর দাম দশ ভাগের এক ভাগ মাত্র।

১৯৯০ দশকে আরো কম দামি মাইক্রোপ্রসেসর ভিত্তিক উচ্চ ক্ষমতাসম্পন্ন বৈজ্ঞানিক ওয়ার্কস্টেশন যেমন এমআইপিএস আর৮০০০, আইবিএম পাওয়ার২ এবং উইটেক ইত্যাদি মিনি সুপার কম্পিউটারের চাহিদা ধীরে ধীরে কমিয়ে দেয়।

উল্লেখযোগ্য মিনি সুপার কম্পিউটার কোম্পানি

 এমিটেক
 এলিয়ান্ট কম্পিউটার সিস্টেম (১৯৮২ সালে গঠিত হয় ডাটাফ্লো সিস্টেমস নামে, ১৯৯২ সালে দেউলিয়া হয়ে যায়)
 আমেরিকান সুপার কম্পিউটার (মাইক ফ্লিন কর্তৃক প্রতিষ্ঠিত, অর্থ যোগানে ব্যর্থ হয়)
 অ্যাস্ট্রোনটিকস
 বিবিএন টেকনোলজিস 
 কনভেক্স কম্পিউটার (১৯৮২ সালে পারসেক নামে গঠিত হয়, ১৯৯৫ সালে এইচপি কর্তৃক অর্জিত)
 সাইড্রোম (গঠিত হয় ১৯৮৪ সালে, বন্ধ হয়ে যায় ১৯৮৮ সালে)
 এনকোর কম্পিউটার (গঠিত হয় ১৯৮৩ সালে, ২০০২ সালে কমপ্রো কম্পিউটার সার্ভিস দ্বারা অর্জিত)
 ফ্লোটিং পয়েন্ট সিস্টেম (গঠিত হয় ১৯৭০ সালে, ক্রে রিসার্চ দ্বারা অর্জিত হয় ১৯৯১ সালে)
 হাল কম্পিউটার সিস্টেম (২০০১ সালে বন্ধ হয়)
 মাসপার
 মাল্টিফ্লো কম্পিউটার
 আইসিএল (২০০২ সালে ফুজিৎসু কিনে নেয়)
 পিরামডি টেকনোলজি (সিমেন্স কর্তৃক অর্জিত ১৯৯৫ সালে)
 সিকুয়েন্ট (আইবিএম কর্তৃক ১৯৯৯ সালে অর্জিত)
 সুপারটেক কম্পিউটার (১৯৮৫ সালে গঠিত, ক্রে রিসার্চ এটা কিনে নেয় ১৯৯০ সালে)
 থিঙ্কিং মেশিনস কর্পোরেশন (১৯৯৪ সালে সান কর্তৃক অর্জিত)

তথ্যসূত্র

বহিঃসংযোগ

সুপারকম্পিউটার
কম্পিউটারের শ্রেণি
মধ্যম সারির কম্পিউটার

মধ্যম সারির কম্পিউটার বা মধ্যম সারির সিস্টেম হল কম্পিউটার শ্রেণী বিভাগের একটি উপশ্রেণী সিস্টেম যা মেইনফ্রেম কম্পিউটার এবং মাইক্রোকম্পিউটারের মধ্যে পড়ে।

১৯৬০ দশকে এই শ্রেণীর কম্পিউটারের উদ্ভব হয় এবং সেই সময় এগুলো মিনিকম্পিউটার নামে পরিচিত ছিল বিশেষ করে ডিজিটাল ইকুইপমেন্ট কর্পোরেশনের পিডিপি সারির মডেলগুলো, ডাটা জেনারেল, হিউলেট-প্যাকার্ডের এইচপি৩০০০ সারির মডেলগুলো এবং তার উত্তরসূরিগুলো এবং সান মাইক্রোসিস্টেমের মডেল (এসপিএআরসি এন্টারপ্রাইজ)। এই ধরনের কম্পিউটারগুলো বৈজ্ঞানিক কাজে এবং গবেষণার কাজে সেই সাথে ব্যবসায়িক ক্ষেত্রে ব্যাপকভাবে ব্যবহৃত হত।

১৯৯০ দশকে যখন কম্পিউটারের ক্লায়েন্ট-সার্ভার মডেল প্রভাবশালী হয়, তুলনীয় শ্রেণীর কম্পিউটারগু পরিচিত হয় সার্ভার নামে কারণ এগুলো আসলে এন্ড ইউজার বা সর্বশেষ ব্যবহারকারীকে সেবা দিয়ে থাকে ক্লায়েন্ট কম্পিউটারের মাধ্যমে।

মধ্যম সারির সিস্টেমগুলো প্রাথমিকভাবে উচ্চ ক্ষমতা সম্পন্ন নেটওয়ার্ক সার্ভার এবং অন্যান্য ধরনের সার্ভার যা একই সাথে অনেক ব্যবসায়িক এ্যাপ্লিকেশনের বৃহৎ পরিমাণ প্রক্রিয়াকরণ কাজ সম্পন্ন করতে পারে। যদিও মেইনফ্রেমের মত এত শক্তিশালী নয় তবুও এটি কম দামি, কম খরচে পরিচালনা ও রক্ষনাবেক্ষন করা যায়। যার ফলে অনেক প্রতিষ্ঠানের প্রয়োজনীয়তা মেটানোর জন্য এটি সহজেই ব্যবহৃত হয়। মধ্যম সারির কম্পিউটার বৃহৎ ইন্টারনেট ওয়েব সাইট, কর্পোরেট ইন্ট্রানেট এবং এক্সট্রানেট ও অন্যান্য নেটওয়ার্কের কাজে শক্তিশালী নেটওয়ার্ক সার্ভারের মত জনপ্রিয়তা লাভ করে। বর্তমানে এই সিস্টেমগুলোতে শিল্প বাণিজ্যের প্রক্রিয়া-নিয়ন্ত্রণ এবং প্রস্তুতকারকদের কারখানা ও কম্পিউটার সহায়ক উৎপাদনের সার্ভার থাকে। এগুলো কম্পিউটার সহায়ক নকশা প্রস্তুত এবং অন্যান্য চিত্রভিত্তিক সফটওয়্যারের কাজে ব্যবহৃত হয়। এগুলো ফ্রন্ট এন্ড সার্ভার হিসেবেও ব্যবহৃত হয় যা টেলিযোগাযোগ প্রক্রিয়া ও নেটওয়ার্ক ব্যবস্থাপনায় মেইনফ্রেম কম্পিউটারকে সহায়তা করে।

আরো দেখুন
 আইবিএম মেইনফ্রেম
 সুপার মিনি কম্পিউটার
 মিনি কম্পিউটার
 মাইক্রোকম্পিউটার
 আইবিএম পন্যের তালিকা

তথ্যসূত্র 

আইবিএম কম্পিউটার
সুপার মিনি কম্পিউটার

একটি সুপার মিনি কম্পিউটার বা সুপার মিনি হল একটি মিনি কম্পিউটার যার উচ্চ ক্ষমতার কার্যক্ষমতা রয়েছে সাধারণ মিনি কম্পিউটারের তুলনায়।  সংজ্ঞাটি এসেছে ১৯৭০ দশকের মধ্যভাগে ৩২ বিটের মিনিগুলোকে ১৬ বিটের মিনি কম্পিউটার থেকে আলাদা করার প্রয়াস থেকে। এই সংজ্ঞাটি বর্তমানে অব্যবহৃত কিন্তু কম্পিউটার ইতিহাসের ছাত্র, শিক্ষক ও গবেষকরা এখনো ব্যবহৃত হয়।

গুরুত্বপূর্ণ সুপার মিনি 

 নর্স্ক ডাটা নর্ড-৫, ১৯৭২ সালের প্রথম সুপার মিনি
 নর্স্ক ডাটা নর্ড-৫০, ১৯৭৫
 ইন্টারডাটা ৭/৩২ এবং ৮/৩২ পরবর্তীতে পারকিন এলমার দ্বায়িত্ব নেয়।
 সিস্টেম ইঞ্জিনিয়ার ল্যাবোরেটরিস ৩২/৫৫, ১৯৭৬
 ডিইসি ভেক্স-১১/৭৮০, ১৯৭৮
 ডাটা জেনারেল ইকলিপ্স এমভি/৮০০০, ১৯৮০
 এমএআই বেসিক ফোর এমএআই ৮০০০, ১৯৮৩  এবং এমপিএক্স 
 গৌল্ড ইলেক্ট্রনিক্স পাওয়ারনড ৯০৮০
 গৌল্ড ইলেক্ট্রনিক্স এনপি-১
 নর্স্ক ডাটা এনডি-৫০০, ১৯৮১
 নর্স্ক ডাটা এনডি-৫৭০/সিএক্স, দ্রুততম সুপার মিনি, ১৯৮৩, ৭.১ এমআইপিএস
 প্রাইম কম্পিউটার ৭৫০

তথ্যসূত্র 

সুপার
কম্পিউটারের শ্রেণি
মিনিকম্পিউটার